- Hindi News
- National
- 3 हजार से अधिक लोगों के पास खुद का घर नहीं, पक्का आवास पाने के लिए भटक रहे
3 हजार से अधिक लोगों के पास खुद का घर नहीं, पक्का आवास पाने के लिए भटक रहे
योजना में देरी, हितग्राहियों पर पड़ रही भारी
शहर के झुग्गी झोपड़ियों में निवासरत लोगों को राहत देने के उद्देश्य से केंद्र सरकार की आईएचएसडीपी (मलिन बस्ती विकास) योजना के तहत कुंदरूपारा में 174 मकान बनकर तैयार है। लेकिन अब तक मकान का एलाट नहीं हो पाया है। योजना के क्रियान्वयन में लेटलतीफी का खामियाजा गरीब लोगों को भुगतना पड़ रहा है। ठंड के मौसम में गरीब तबके के लोग विभिन्न समस्याओं से जूझ रहे हैं। खुले में रात की ठंड ने नींद उड़ा दी है। इन लोगों के लिए बने मकान का उपयोग दूसरे अपात्र लोग कर रहे हैं। इसकी जानकारी प्रशासनिक अधिकारियों व जनप्रतिनिधियों को भी है लेकिन अब तक सार्थक पहल नहीं की जा रही है।
योजना के तहत 2008 से निर्माण कार्य की शुरुआत की गई। जो इस साल पूरा हुआ। वैसे तो योजना के तहत 200 मकान तैयार किया जाना था लेकिन स्वीकृत राशि से 174 मकान ही बन पाए। 26 आवास के लिए नपा ने केंद्र सरकार से राशि की मांग की। लेकिन फंड का अभाव बताकर प्रस्ताव पर स्वीकृति नहीं दी। नतीजतन नपा व निर्माण एजेंसी ने निर्णय लिया कि 174 मकान का ही एलाट किया जाएगा। जैसे-तैसे मकान एलाट के लिए प्रक्रिया इस साल अक्टूबर में सर्वे सूची निकालकर शुरू की गई। लेकिन यह भी विवादित रहा। नपा जनप्रतिनिधियों ने सर्वे सूची को पुराना बताकर नए सिरे से सूची जारी करने की मांग की।
जल्द हो विभागीय प्रक्रिया, हितग्रािहयों को मिल सकें लाभ, अफसरों से कर रहे चर्चा
हम तो शुरू से मांग करते आ रहे हैं कि नए सिरे से सर्वे कर सूची तैयार किया जाए, ताकि पात्र लोगों को योजना का लाभ मिल सके। पात्र लोगों को आवास मिले, इसके लिए विभागीय अधिकारियों से चर्चा कर रहे हैं। विकास चोपड़ा, अध्यक्ष, नगर पालिका बालोद
नियमानुसार आईएचएसडीपी योजना के तहत बने मकानों का एलाट पात्र हितग्राहियों को किया जाएगा। हम प्रयास कर रहे हैं कि जल्द ही विभागीय प्रक्रिया पूरा हो ताकि लोगों को परेशान ना होना पड़े।मिथलेश अवस्थी, सीएमओ, नगर पालिका बालोद
झोपड़ी में कर करे गुजारा
बूढापारा की 60 वर्षीय चंपी बाई का कहना है कि वह 50 साल से निवासरत है। झोपड़ी बनाकर गुजर बसर कर रहे है। अब तक शासकीय आवास योजना का लाभ नहीं मिला है। बारिश में ज्यादा परेशानी उठानी पड़ती है। कुंदरूपारा में बने आवास में अपात्र लोग निवास कर रहे हैं।
नहीं मिल पाया आवास
झुग्गी झोपड़ी में रहकर गुजर बसर कर परिवार चलाने वाली बूढ़ापारा की 65 वर्षीय बिमला बाई का कहना है कि शहर में 40 वर्ष से निवासरत हैं। गरीबी रेखा सूची में नाम के बाद भी आवास नहीं मिला है। कुंदरूपारा के 174 मकान में पात्र लोग जाना नहीं चाह रहे है।
मूल निवास पर रह रहे लोगों के मकान में नपा बना रही शौचालय
एक ओर योजना के तहत बने मकान में जाने आदेश कर रहे हैं, वहीं दूसरी ओर जहां निवास कर रहे है वहां शौचालय बना रहे हैं। शासकीय योजना के तहत शहर के घरों में शौचालय निर्माण किया जा रहा है। जिसका चयन आईएचएसडीपी योजना के तहत बने मकान को एलाट के लिए किया गया है। वे अभी मूल निवास में रह रहे है। वहीं नपा शौचालय निर्माण करवा रही है। दोहरी नीति अपनाई जा रही है, एक ओर योजना के तहत बने मकान में आदेश जारी भी कर रहे है, वहीं जहां निवास कर रहे हैं, वहां शौचालय भी बना रहे हैं।
पात्र हितग्राही नहीं जाना चाहते शासकीय आवास में
पात्र हितग्राही शेख नजीर, राजेश साहू, देवनाथ यादव, शकीला बेगम, देवनाथ यादव, महाबती यादव ने कहा कि शासकीय योजना के तहत शौचालय निर्माण हो रहा है।
लोगों को भुगतना पड़ रहा लेटलतीफी का खािमयाजा
हमारे पास कुछ नहीं बचा
शिकारीपारा के कालियाराम का कहना है कि अब हमारे पास सबकुछ है। लेटलतीफी की वजह से हम वहां शासकीय आवास में नहीं जाएंगे। वहां जाते भी है तो परेशानी होगी। क्योंकि अब परिवार में 4 से ज्यादा सदस्य हो गए हैं।
नहीं लेंेगे शासकीय मकान
गंगासागर तालाब पार शिकारीपारा की तुलसी बाई मरई ने कहा कि हमारा खुद का घर है। घर में सभी सुविधाएं उपलब्ध है। इसलिए शासकीय मकान में नहीं जाएंगे। जिन्हें जरूरत है, उन्हें मकान एलाट किया जाए।
बालोद। गरीब लोग झुग्गी झोपड़ी में निवास करने को मजबूर है।
बालोद। शौचायल के लिए कर रहे गड्ढा।
बालोद। तुलसी बाई के पास खुद का घर नहीं
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva